བརྡ་སྤྲོད་ཀྱི་དབྱེ་བ་ཞེས་པ་ནི།ཚིག་མཛོད་དུ་བསྡུ་སྒྲིག་བྱས་པའི་མིང་བརྡའི་ཐ་སྙད་ཡོངས་རྫོགས་ལ་བརྡ་སྤྲོད་ཀྱི་ཆ་ཤས་སམ་ཚིག་གི་དབྱེ་བ་ངོས་འཛིན་བྱེད་རྒྱུ་ཡིན།དེང་སྐབས་རྒྱལ་སྤྱིའི་ནང་ཁྱབ་རྒྱ་ཆེ་བའི་སྐད་ཡིག་ཁག་གི་ཚིག་མཛོད་ལ་ཁྱད་ཆོས་དེ་འཛོམས་ཡོད་ཅིང།དེ་ཡང་སྐད་ཡིག་དེ་དག་གི་ཚིག་མཛོད་རྩོམ་སྒྲིག་གི་དུས་ཡུན་རིང་བའི་ལག་ལེན་ཁྲོད་འཕེལ་རྒྱས་བཏང་བ་ཞིག་ཡིན་པ་མ་གཏོགས་དང་ཐོག་ནས་ཡོད་པ་ཞིག་མིན།དཔེར་ན།ཕྱི་ལོ་༡༩༠༥ལོར་དཔར་སྐྲུན་བྱས་པའི་དབྱིན་ཡིག་ཚིག་མཛོད་ནང་དུའང་ཐ་སྙད་རྣམས་ལ་བརྡ་སྤྲོད་ཀྱི་དབྱེ་བའམ་ཆ་ཤས་བཀར་མེད།རྒྱ་ཡིག་སོགས་ལ་ནི་ཕྱིས་སུ་དབྱིན་ཡིག་ལ་དཔེ་བལྟས་ཏེ་དར་བ་ཡོངས་གྲགས་ཡིན།